Boland Landbouskool - OMSENDBRIEF 9 VAN 2018
OMSENDBRIEF 9 VAN 2018
Die belangrikheid van kommunikasie tussen die vennote in die opvoedingsproses mag nooit onderskat word nie. Daarom is ouers altyd welkom om met onderwysers te skakel om die vordering van hul kind te bespreek. Dit is ook in die meerderheid van gevalle meer effektief wanneer al drie vennote, die kind, onderwyser en ouer saam gesels. Om ’n geleentheid hiervoor te skep, reël ons in die tweede en derde kwartaal ’n ouerbesoekmiddag. Vanjaar is dit egter onmoontlik om hierdie geleentheid voor Vrydagmiddag 4 Mei te reël, wanneer die nuwe kwartaal reeds ver gevorder het.
Indien ouers voor hierdie geleentheid met spesifieke onderwysers wil gesels, is hulle meer as welkom om ’n e-pos te stuur of die skool te skakel om so ’n geleentheid te reël. Die betrokke onderwyser sal dan met julle skakel om ’n afspraak te maak. Chris Fourie
Let asb daarop dat 26 April 2018 uitnaweek is. Die koshuis sluit Donderdagmiddag (26 April) om 17:00 en sal weer oopgesluit word Dinsdag (1 Mei) om 15:00. Die eerste ete sal dan eers Woensdagoggend se ontbyt wees. Johan Moolman
Nr 9 (splinternuut)
Swart Varsity Cup broekie
Die afgelope vakansie het ons rugbyspanne aan verskeie rugbytoernooie regoor Suid-Afrika deelgeneem en uitstekend gevaar. Die o.14A- en o.15A-rugbyspanne het aan die Outeniqua Rugbyweek deelgeneem en die volgende uitslae behaal. o.14A klop Garsfontein 10 – 0 en Waterkloof 27 – 17 maar verloor ongelukkig net-net teen Affies 3 – 10. Die o.15A-span klop vir Heidelberg Volkskool maar verloor ongelukkig teen die sterk spanne van Outeniqua 3 – 10 en Grey PE 5 – 14. Ons o.16A-rugbyspan het aan die Paarl Gim rugbyweek deelgeneem en klop vir Rustenburg 31 – 14 en Kempton Park 26 – 0, maar verloor ongelukkig teen EG Jansen 21 – 28. Die tweede rugbyspan het deelgeneem aan die HS Punt rugbyweek en al drie hulle wedstryde gewen. Die span klop vir Elnatan o.19A 32 – 7, Vryburg o.19A 53 – 5 en Hartswater o.19A 19 – 0. Ons eerste rugbyspan het aan die begin van die vakansie teen Monnas gespeel by die Noord/Suid-rugbytoernooi en net-net 25 – 26 verloor. Daarna het ons eerstespan aan die World Schools Festival in die Paarl by HJS ter viering van hulle 150ste bestaansjaar deelgeneem. Hier het ons manne uitstekende rugby gespeel en beide wedstryde oortuigend gewen: Napier Boys’ High van NZ 59 – 26 en die Cavaliers van Australië 67 – 0.
Baie geluk aan elke speler en afrigter met hierdie pragtige uitslae en dankie aan elke seun wat die Bolandtrui met trots gedra het. Baie dankie ook aan elke ouer wat u seun so getrou ondersteun. Ons glo ons sal voortbou op hierdie uitslae en die 2018 rugbyseisoen ‘n onvergeetlike een maak.
Die afgelope vakansie het Jaunu Olivier deelgeneem aan die ASA Atletiekkampioenskappe en in die Hamergooi seuns o.18 ‘n vierde plek verower met ‘n afstand van 59.94m. Baie geluk Jaunu. Ons is trots op jou!
Christoff van Zyl is gekies vir die SA Skietspan wat einde Mei gaan deelneem aan die Phoenix byeenkoms in Bisley Engeland. Baie geluk Christoff. Jy maak ons trots!
BOLAND LANDBOU vs BRACKENFELL, STELLENBERG EN PAULUS JOUBERT - TUIS
SATERDAG 14 MAART 2018
A-VELD : PAARDEBERG
B-VELD : GROENBERG
C-VELD : TAFELBERG
D-VELD : PAARLBERG
o.15C vs PJ o.15A
o.14C vs PJ o.14A
o.19E vs PJ o.19B
o.15B vs STB o.15B